कक्राझार नोगोरनि मोनसे पार्क । बेनि मुङा जादों गौरां पार्क । बेयो गौरां दैसा रुगुंआव गायसनजानाय । फुं – बेलासि मानसिफोरनि होंगो-दोंगो । नाथाय फुंनि नुथाया आलादा मानोना फुंनि समाव रावबो मोजां मोनलायगिरि / प्रेमिक / लाभार सुबुंफोरखौ नुनो मोना । साफ्रोमबो सोलेरारि ब्याम खालाम फैनायसो नुनो मोनो । बोराय- बुरै, गथ’ गथाय बयखौबो मरनिं उवाक खालामनाय नुयो । मानोना बै समाव सुदेम गोजान आबिरनि बुब्लि । गुबुन जायगानिखु्य एसेब्लाबो बेनि बारहावाया गुसुसिन। नाथाय बेलासिनि नुथाया बेयाव आलादासिन। मोनाबिलिनि खोलो खोलो बारनि बालिरनायाव दैमा रुगुंनि बै दंफांफोरनि दालाइ- बिलाइ बेसे मोसाग्लांओ जायनि थाखाय बबे बबेनिफ्रायबा ज’रा ज’रा सेंग्रा सिख्लाफोरा हान्जा हान्जा बै गौरां पार्कआव जायगा लाफैयो। सोरबाबा मिनिफैयो, सोरबाबा गाबफैयो, सोरबाबा रंजाफैयो । सेंग्रा सिख्लानि आसिगुर बिलिर बिलिर रायज्लायनाय, बिखायाव उफ्ले उफ्ले सिख्लाया सेंग्राजों मिनि मिनि बिखौ बि गोबालायनाय, खुदुमलायनाय बायदि ।